Viborger Samler, 1840-12-24
Den 10de Decbr., ved Dagens Anbrud, bebudede Kanontordenen Dagens store Høitid. Kl. 9 om Formiddagen havde Linietropperne og Stadens samt Districtet Nationalgarde indtaget deres Stilling. Geistligheden ankom i Procession, og anførtes af Cardinal-Erkebiskoppen, der trods sin lidende Tilstand gik til Fods. Paa Hængebroen blev man, under Triumphbuen, vaer Keiserrigets gamle Soldater, 5 a 600 i Tallet, iførte deres gamle Uniformer. Paa den anden Side stode Eleverne fra College, hvis Musik udførte Sørgemarscherne. Minutskud affyredes; der ringedes med Klokkerne; det var Signalet, at Toget havde forladt Val de la Haye, og at det nærmede sig Staden, Kl. 10 bebudede det sidste Kanonskud, at Flotillen nærmede sig. To Dampbaade de udgjorde Avantgarden, ilede hurtig forbi Staden. Der efter henvendes Alles Blik paa det religiøse Skue, der dybt skulde bevæge alle Hjerter. Omsider fremtraadte "Dorade ud af den tykke Taage, der hidtil havde skjult Farten. Langsomt seilede Dampbaaden forbi en Brim mel af mere end 100,000 Mennesker, der med dyb Smerte betragtede den Banlystes Grav. Da Baaden var i Begreb med at seile under Triumphbuen, bleve Alle ligesom trufne af et electrisk Slag; fra Rækværket paa Broen nedkastede de gamle Krigere paa Liigkisten Blomsterkoste, som de havde bedækket med deres Kys, og vædet med deres Taarer. Mellem de tvende Broer standsede Baaden. Ved Chapelle-ardente (castrum doloris) stode Prindsen af Joinville og Generalerne Gourgand og Bertrand med blottet Hoved; ved den keiserlige Liigkiste, der var tildækket med et violet, og med gyldne Bier udsmykket Toppe, og hvorpaa der laae et Kors og en Krone, stod Abbed Coquereau med Røgelsefadet i Haanden, og fuldførte de af Erkebiskoppen paabegyndte Bønner. Efterat disse vare endte, førte en Baad fra "Doradeen Officier til Erkebiskoppen og til Præfecten, for at tilmelde dem, at Prindsen af dem ønskede at erholde Signal til Afseiling. Signalet gaves; i samme Øieblik forsvandt Sørgens Tegn. Musiken istemte en Seierstende; Klokkerne tonede; Artillerietordenen bebudede Glæde, og forkyndte det gamle Normandie – det Land, der tilhørte Englands Overvinder, Vilhelm Crobreren, at det nu maatte føle sig lykkeligt ved at have modtaget det Jordiske af den Helt, der beseirede Europa. Da Baaden, seilede igjennem under Steenbroen, gjenløde stærke Raab til Minde om Keiseren; de vare Staden Rouens sidste Afskedshilsen til den afdøde Helt, der endog i Graven mægter at indgyde os Mod. Den følgende Dag passerede Keiserens Liig Mantes, hvor det modtoges af Districtets Geistlighed, Mairen, Municipalcorpset, Arrondissementets Dommere og Auctoriteter, med Underpræfecten i Spidsen. Længere hen paa Dagen kom Liget forbi Poissy, hvor der var formeret en Leir af Nationalgarden og Linietropperne. Den 12te Decbr. ankom, Kl. 10 om Aftenen, Hertugen af Aumale, der var afsendt af Kongen, ombord paa "Dorade, og forblev hele Natten paa Skibet. Den 13de var en Masse af Mennesker forsamlet langs med Seinens Bredder, hvor samtlige Nationalgardister fra Omegnen havde sluttet sig til Linietropperne. Den hele Masse bivaanede den Messe, Abbeden Coquereau høitideligholdt paa Dækket af "Dorade. Prindserne af Joinville og Anmale med hele Staben fra Fregatten "Belle Poule" og Corvetten Favorite" vare nærværende. Alteret var anbragt i Skibets Forstavn, nogle Skridt fra den Kiste, der gjemmer Napoleons jordiske Levninger. De 11 Dampskibe, der udgjøre Prindsen af Joinvilles Escorte, laae i kort Afstand for Anker; Mandskabet var med blottet Hoved paa Dækket. Derefter udførtes Sørge=Symphonier. "Dorade, der fører Napoleons Liig, udmærker sig ved sin Simpelhed. Da Frindsen begav sig ombord paa dette Fartøi, fandt han det decoreret paa en Maade, der kun lidet passede til den høitidelige og religiøse Mission, som det skulde opfylde. Decorationerne borttoges efter Prindsens Befaling. Skibet blev malet sort, og det prægtige Liigklæde, der omgiver og tilhyller Kisten, er den eneste Prydelse paa Dækket. Om Middagen forlod Prindsen, sin Station ved Poisse under Mængdens Jubelraab: Kongen leve, Prindsen af Joinville leve!" – Den 14de om Morgenen ankom Liigtoget til St. Germain, hvor det hilsedes af Kanontordenen fra Slottes Volde, og af et Musikkorps, opstillet paa Broen ved Peca, hvor ogsaa Nationalgarden befandt sig. Trods den strenge skulde stode Prindserne, Generalerne Bertrand og Gourgand, samt Marchand med blottet Hoved omkring Kisten. Under Sørgemusiken fremsagdes de kirkelige Bønner. Da Flotillen lettede Anker, saluteredes atter med Kanonerne fra St. Germain, Flodens tvende Bredder lignede en Procession, uden Begyndelse og Ende. Mængdens Holdning var beundringsværdig. Trængselen ved Broen Courbevoie var ubeskrivelig stor. Kl. 2 1/4 passerede Toget St. Denys, og ankom Kl. 4 1/2 til Courbevoie, hvor det vil forblive Natten over.